Bármikor robbanhatott volna: egy ház udvarába hajtott egy autó Diósjenőn, szabadnapos rendőr lett a hős - Blikk.hu
Aktuális » Belföld » Bármikor robbanhatott volna: egy ház udvarába hajtott egy autó Diósjenőn, szabadnapos rendőr lett a hős
2019. jan. 22. 08:00
Robbanást előzött meg a rendőr / Illusztráció: Shutterstock
Diósjenő – Részeg nő csapódotta a kocsijával egy diósjenői rendőr szomszédjának udvarába, eltörve a gázcsonkot. A szabadnapos zsaru szerencsére otthon volt, és még idejében lekapcsolta a gyújtást, így nem történt robbanás.
A Készenléti Rendőrség Kutyás Alosztályának járőrparancsnoka éppen diósjenői otthonában tartózkodott a szabadnapján 2019. január 21-én, amikor egy nagy csattanást hallott az utcáról. Kiszaladt, s ott idős szomszédasszonya rémülten mesélte, hogy egy autó átszakította a kerítését. A rendőr látta, hogy a járműben ül még a sofőr, közben azt is észrevette, hogy a jármű kidöntötte a gázvezetéket, ami miatt erős gázszag érezhető.
A járművet vezető nő mentéséhez azonnal hozzálátott, közben lekapcsolta az autóban a gyújtást, nehogy robbanás történjen. A nőt kisegítette, majd biztonságos helyre vitte. Időközben az értesített társszervek munkatársai is megérkeztek. A sofőr esetében a helyszínen megfújt alkoholszonda pozitív értéket mutatott.